CELEX: 32017R1114
Language: et
Date: 2017-06-22 00:00:00
Title: Komisjoni rakendusmäärus (EL) 2017/1114, 22. juuni 2017, millega pikendatakse asendust vajava toimeaine pendimetaliini heakskiitu kooskõlas Euroopa Parlamendi ja nõukogu määrusega (EÜ) nr 1107/2009 taimekaitsevahendite turulelaskmise kohta ning muudetakse komisjoni rakendusmääruse (EL) nr 540/2011 lisa (EMPs kohaldatav tekst )

23.6.2017   
            
            
               ET
            
            
               Euroopa Liidu Teataja
            
            
               L 162/32
            
         KOMISJONI RAKENDUSMÄÄRUS (EL) 2017/1114,
   22. juuni 2017,
   millega pikendatakse asendust vajava toimeaine pendimetaliini heakskiitu kooskõlas Euroopa Parlamendi ja nõukogu määrusega (EÜ) nr 1107/2009 taimekaitsevahendite turulelaskmise kohta ning muudetakse komisjoni rakendusmääruse (EL) nr 540/2011 lisa
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 21. oktoobri 2009. aasta määrust (EÜ) nr 1107/2009 taimekaitsevahendite turulelaskmise ja nõukogu direktiivide 79/117/EMÜ ja 91/414/EMÜ kehtetuks tunnistamise kohta, (1) eriti selle artiklit 24 koostoimes artikli 20 lõikega 1,
   ning arvestades järgmist:
   
               (1)
            
            
               Komisjoni direktiiviga 2003/31/EÜ (2) lisati pendimetaliin toimeainena nõukogu direktiivi 91/414/EMÜ (3) I lisasse.
            
         
               (2)
            
            
               Direktiivi 91/414/EMÜ I lisasse kantud toimeained loetakse määruse (EÜ) nr 1107/2009 alusel heaks kiidetuks ja need on loetletud komisjoni rakendusmääruse (EL) nr 540/2011 (4) lisa A osas.
            
         
               (3)
            
            
               Toimeaine pendimetaliini heakskiit, nagu on sätestatud rakendusmääruse (EL) nr 540/2011 lisa A osas, aegub 31. juulil 2017.
            
         
               (4)
            
            
               Komisjoni rakendusmääruse (EL) nr 844/2012 (5) artikli 1 kohaselt on kõnealuses artiklis sätestatud ajavahemikus esitatud taotlus pikendada pendimetaliini heakskiitu.
            
         
               (5)
            
            
               Taotleja esitas täiendavad toimikud, mis on nõutud vastavalt rakendusmääruse (EL) nr 844/2012 artiklile 6. Referentliikmesriik leidis, et taotlus on täielik.
            
         
               (6)
            
            
               Referentliikmesriik koostas kaasreferentliikmesriigiga konsulteerides heakskiidu pikendamise hindamisaruande ning esitas selle 4. veebruaril 2015 Euroopa Toiduohutusametile (edaspidi „toiduohutusamet“) ja komisjonile.
            
         
               (7)
            
            
               Toiduohutusamet edastas heakskiidu pikendamise hindamisaruande taotlejale ja liikmesriikidele märkuste esitamiseks ning edastas laekunud märkused komisjonile. Toiduohutusamet tegi täiendava kokkuvõtliku toimiku ka üldsusele kättesaadavaks.
            
         
               (8)
            
            
               17. märtsil 2016 esitas toiduohutusamet komisjonile oma järeldused selle kohta, kas võib eeldada, et pendimetaliin vastab määruse (EÜ) nr 1107/2009 (6) artiklis 4 sätestatud heakskiitmise kriteeriumidele. Komisjon esitas pikendamist käsitleva esialgse aruande pendimetaliini kohta alalisele taime-, looma-, toidu- ja söödakomiteele 6. detsembril 2016.
            
         
               (9)
            
            
               Taotlejale anti võimalus esitada pikendamist käsitleva esialgse aruande kohta märkusi.
            
         
               (10)
            
            
               Vähemalt ühe pendimetaliini sisaldava taimekaitsevahendi ühe või mitme iseloomuliku kasutusega seoses on leidnud kinnitust, et määruse (EÜ) nr 1107/2009 artiklis 4 sätestatud heakskiitmise kriteeriumid on täidetud. Seepärast on asjakohane pendimetaliini heakskiitu pikendada.
            
         
               (11)
            
            
               Pendimetaliini heakskiidu pikendamise riskihindamine põhineb piiratud arvul iseloomulikel kasutustel, mis siiski ei sea piiranguid nendele kasutustele, mida pendimetaliini sisaldavate taimekaitsevahendite puhul võidakse lubada. Seega on asjakohane kaotada üksnes herbitsiidina kasutamise piirang.
            
         
               (12)
            
            
               Komisjon võtab siiski arvesse, et pendimetaliin on määruse (EÜ) nr 1107/2009 artikli 24 kohane asendust vajav aine. Pendimetaliin on määruse (EÜ) nr 1107/2009 II lisa punktide 3.7.2.1 ja 3.7.2.3 kohane püsiv ja toksiline aine, sest selle poolestusaeg pinnases on pikem kui 120 päeva ja pikaajalise täheldatava toimeta kontsentratsioon on mageveeorganismide puhul väiksem kui 0,01 mg/l. Seega vastab pendimetaliin määruse (EÜ) nr 1107/2009 II lisa punkti 4 teises taandes sätestatud tingimusele.
            
         
               (13)
            
            
               Seepärast on asjakohane pikendada pendimetaliini kui asendust vajava aine heakskiitu.
            
         
               (14)
            
            
               Vastavalt määruse (EÜ) nr 1107/2009 artikli 14 lõikele 1 koostoimes artikliga 6 ning teaduse ja tehnika arengu arvessevõtmiseks oleks siiski vaja lisada teatavad tingimused ja piirangud. Eelkõige on asjakohane nõuda kinnitavat lisateavet.
            
         
               (15)
            
            
               Vastavalt määruse (EÜ) nr 1107/2009 artikli 20 lõikele 3 koostoimes artikli 13 lõikega 4, tuleks komisjoni rakendusmääruse (EL) nr 540/2011 lisa vastavalt muuta.
            
         
               (16)
            
            
               Komisjoni rakendusmäärusega (EL) 2017/841 (7) pikendati pendimetaliini heakskiidu kehtivusaega 31. juulini 2018, et pikendamise saaks lõpule viia enne kõnealuse aine heakskiidu aegumist. Kuna heakskiidu pikendamise otsus võeti siiski vastu enne heakskiidu pikendatud kehtivusaja lõppkuupäeva, kohaldatakse käesolevat määrust alates 1. septembrist 2017.
            
         
               (17)
            
            
               Käesoleva määrusega ettenähtud meetmed on kooskõlas alalise taime-, looma-, toidu- ja söödakomitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Asendust vajava toimeaine heakskiidu pikendamine
   Pendimetaliini kui asendust vajava toimeaine heakskiitu pikendatakse vastavalt I lisale.
   Artikkel 2
   Rakendusmääruse (EL) nr 540/2011 muutmine
   Rakendusmääruse (EL) nr 540/2011 lisa muudetakse vastavalt käesoleva määruse II lisale.
   Artikkel 3
   Jõustumine ja kohaldamise kuupäev
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   Seda kohaldatakse alates 1. septembrist 2017.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 22. juuni 2017
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 309, 24.11.2009, lk 1.
   
      (2)  Komisjoni 11. aprilli 2003. aasta direktiiv 2003/31/EÜ, millega muudetakse nõukogu direktiivi 91/414/EMÜ toimeainete 2,4-DB, beeta-tsüflutriini, tsüflutriini, iprodiooni, linurooni, maleiinhappe hüdrasiidi ja pendimetaliini lisamisega (ELT L 101, 23.4.2003, lk 3).
   
      (3)  Nõukogu 15. juuli 1991. aasta direktiiv 91/414/EMÜ taimekaitsevahendite turuleviimise kohta (EÜT L 230, 19.8.1991, lk 1).
   
      (4)  Komisjoni 25. mai 2011. aasta rakendusmäärus (EL) nr 540/2011, millega rakendatakse Euroopa Parlamendi ja nõukogu määrust (EÜ) nr 1107/2009 seoses heakskiidetud toimeainete loeteluga (ELT L 153, 11.6.2011, lk 1).
   
      (5)  Komisjoni 18. septembri 2012. aasta rakendusmäärus (EL) nr 844/2012, millega kehtestatakse Euroopa Parlamendi ja nõukogu määruses (EÜ) nr 1107/2009 (taimekaitsevahendite turulelaskmise kohta) ette nähtud toimeainete heakskiidu pikendamise menetluse rakendamiseks vajalikud sätted (ELT L 252, 19.9.2012, lk 26).
   
      (6)  EFSA (Euroopa Toiduohutusamet), 2016. „Conclusion on the peer review of the pesticide risk assessment of the active substance mesotrione“ (Järeldused toimeaine pendametaliini pestitsiidina kasutamise riskihindamist käsitleva vastastikuse eksperdiarvamuse kohta). EFSA Journal 2016;14(3): 4420, 212 lk, doi:10.2903/j.efsa.2016.4420. Kättesaadav internetis: www.efsa.europa.eu.
   
      (7)  Komisjoni 17. mai 2017. aasta rakendusotsus (EL) 2017/841, millega muudetakse rakendusmäärust (EL) nr 540/2011 seoses toimeainete, Ampelomyces quisqualis'e tüve aq 10, benalaksüüli, bentasooni, bifenasaadi, bromoksüniili, karfentrasoon-etüüli, kloroprofaami, tsüasofamiidi, desmedifaami, dikvaadi, DPX KE 459 (metüülflupüürsulfurooni), etoksasooli, famoksadooni, fenamidooni, flumioksasiini, foraamsulfurooni, Gliocladium catenulatum'i tüve j1 446, imasamoksi, imasosulfurooni, isoksaflutooli, laminariini, metalaksüül-M-i, metoksüfenosiidi, milbemektiini, oksasulfurooni, pendimetaliini, fenmedifaami, pümetrosiini, S-metolakloori ja trifloksüstrobiini heakskiidu kehtivusaja pikendamisega (ELT L 125, 18.5.2017, lk 12).
   
      I LISA
      
                  Tavanimetus, identifitseerimisnumbrid
               
               
                  IUPACi nimetus
               
               
                  Puhtus (1)
                  
               
               
                  Heakskiitmise kuupäev
               
               
                  Heakskiidu aegumine
               
               
                  Erisätted
               
            
                  Pendimetaliin
                  CASi nr 40487-42–1
                  CIPACi nr 357
               
               
                  
                     N-(1-etüülpropüül)-2,6-dinitro-3,4-ksülideen
               
               
                  900 g/kg
                  1,2-dikloroetaan
                  ≤ 1 g/kg
                  
                     N-nitrosoühendeid kokku: kuni 100 ppm, millest N-nitroso-pendimetaliini < 45 ppm.
               
               
                  1. september 2017
               
               
                  31. august 2024
               
               
                  Määruse (EÜ) nr 1107/2009 artikli 29 lõikes 6 osutatud ühtsete põhimõtete rakendamisel võetakse arvesse pendimetaliini kohta koostatud läbivaatamisaruande järeldusi, eriti selle I ja II liidet.
                  Üldhindamisel pööravad liikmesriigid erilist tähelepanu järgmisele:
                  
                              —
                           
                           
                              kaubanduslikult toodetud tehnilise materjali omadused peavad olema kinnitatud ja tõendatud asjakohaste analüüsiandmetega. Toksilisuse toimikutes kasutatud katsematerjali võrreldakse kõnealuse tehnilise materjali omadustega ning veendutakse nende vastavuses;
                           
                        
                              —
                           
                           
                              käitlejate kaitse;
                           
                        
                              —
                           
                           
                              lindude, imetajate ja veeorganismide kaitse.
                           
                        Vajaduse korral hõlmavad kasutustingimused riskivähendusmeetmete võtmist.
                  Eelkõige tuleb isikukaitsevahendite (nt kaitsekindad, -riietus ja -jalatsid) kasutamisega tagada, et käitleja puhul ei ületataks ainega kokkupuute vastuvõetavat taset (AOEL).
                  Taotleja esitab komisjonile, liikmesriikidele ja toiduohutusametile kinnitava teabe seoses järgmisega:
                  
                              1)
                           
                           
                              bioakumuleerumise võimalikkus, eelkõige usaldusväärne BCFi väärtus sinilõpuselise päikeseahvena (Lepomis macrochirus) puhul;
                           
                        
                              2)
                           
                           
                              veetöötlemisprotsesside mõju pinna- ja põhjavees esinevatele jääkidele, kui pinna- või põhjavett kasutatakse joogiveena.
                           
                        Taotleja esitab punktis 1 nõutud kinnitava teabe 31. detsembriks 2018. Taotleja esitab punktis 2 nõutud kinnitava teabe kaks aastat pärast seda, kui komisjon on avaldanud juhised, milles käsitletakse veetöötlemisprotsesside poolt pinna- ja põhjavees olevate jääkide omadustele avaldatava mõju hindamist.
               
            
         (1)  Täiendavad andmed toimeaine identifitseerimiseks ja toimeaine omadused on esitatud läbivaatamisaruandes.
   
   
      II LISA
      Rakendusmääruse (EL) nr 540/2011 lisa muudetakse järgmiselt:
      
                  1)
               
               
                  A osast jäetakse välja kanne 53 pendimetaliini kohta;
               
            
                  2)
               
               
                  E osasse lisatakse järgmine kanne:
                  
                               
                           
                           
                              Tavanimetus, identifitseerimisnumbrid
                           
                           
                              IUPACi nimetus
                           
                           
                              Puhtus (1)
                              
                           
                           
                              Heakskiitmise kuupäev
                           
                           
                              Heakskiidu aegumine
                           
                           
                              Erisätted
                           
                        
                              „7
                           
                           
                              Pendimetaliin
                              CASi nr 40487-42–1
                              CIPACi nr 357
                           
                           
                              
                                 N-(1-etüülpropüül)-2,6-dinitro-3,4-ksülideen
                           
                           
                              900 g/kg
                              1,2-dikloroetaan
                              ≤ 1 g/kg
                              
                                 N-nitrosoühendeid kokku: kuni 100 ppm, millest N-nitroso-pendimetaliini < 45 ppm.
                           
                           
                              1. september 2017
                           
                           
                              31. august 2024
                           
                           
                              Määruse (EÜ) nr 1107/2009 artikli 29 lõikes 6 osutatud ühtsete põhimõtete rakendamisel võetakse arvesse pendimetaliini kohta koostatud läbivaatamisaruande järeldusi, eriti selle I ja II liidet.
                              Üldhindamisel pööravad liikmesriigid erilist tähelepanu järgmisele:
                              
                                          —
                                       
                                       
                                          kaubanduslikult toodetud tehnilise materjali omadused peavad olema kinnitatud ja tõendatud asjakohaste analüüsiandmetega. Toksilisuse toimikutes kasutatud katsematerjali võrreldakse kõnealuse tehnilise materjali omadustega ning veendutakse nende vastavuses;
                                       
                                    
                                          —
                                       
                                       
                                          käitlejate kaitse;
                                       
                                    
                                          —
                                       
                                       
                                          lindude, imetajate ja veeorganismide kaitse.
                                       
                                    Vajaduse korral hõlmavad kasutustingimused riskivähendusmeetmete võtmist.
                              Eelkõige tuleb isikukaitsevahendite (nt kaitsekindad, -riietus ja -jalatsid) kasutamisega tagada, et käitleja puhul ei ületataks ainega kokkupuute vastuvõetavat taset (AOEL).
                              Taotleja esitab komisjonile, liikmesriikidele ja toiduohutusametile kinnitava teabe seoses järgmisega:
                              
                                          1)
                                       
                                       
                                          bioakumuleerumise võimalikkus, eelkõige usaldusväärne BCFi väärtus sinilõpuselise päikeseahvena (Lepomis macrochirus) puhul;
                                       
                                    
                                          2)
                                       
                                       
                                          veetöötlemisprotsesside mõju pinna- ja põhjavees esinevatele jääkidele, kui pinna- või põhjavett kasutatakse joogiveena.
                                       
                                    Taotleja esitab punktis 1 nõutud kinnitava teabe 31. detsembriks 2018. Taotleja esitab punktis 2 nõutud kinnitava teabe kaks aastat pärast seda, kui komisjon on avaldanud juhised, milles käsitletakse veetöötlemisprotsesside poolt pinna- ja põhjavees olevate jääkide omadustele avaldatava mõju hindamist.“
                           
                        
            
         (1)  Täiendavad andmed toimeaine identifitseerimiseks ja toimeaine omadused on esitatud läbivaatamisaruandes.